**Sertifikacijska šema Modul B: Pregled tipa**

1. **ZAHTEVI I SMERNICE**

**Zahtevi za sertifikaciju**

Pravilnik o neautomatskim vagama („Sl. glasnik RS“, br. 29/2018) - Direktiva o neautomatskim vagama 2014/31/EU (NAWI)

Zahtevi za postupak ocenjivanja usaglašenosti

* Prilog 2, Modul B: Pregled tipa

Zahtevi za proizvedena merila

* Prilog 1, Prilog 3

**Harmonizovani standardi i normativni dokumenti za merila**

* SRPS EN 45501:2015 Metrološki aspekti za neautomatske vage

**Vodiči za tumačenje kriterijuma**

* WELMEC 8.0 Notified bodies Directive 2014/31/EC and Directive 2014/32/EC
* WELMEC 8.3 Application of module B: EU-type examination Under directive 2014/32/EU (MID) or directive 2014/31/EU (NAWID)

**Vodiči za tumačenje zahteva za merila**

* WELMEC 2 Directive 2014/31/EU: Common Application
* WELMEC 2.2 Guide for Testing Point of Sale Devices (NAWI)
* WELMEC 2.4 Guide defining non-critical constructions for NAWI and AWI
* WELMEC 2.10: Technical Implementation of the Modular Approach
* WELMEC 4.2 Elements for deciding the appropriate level of confidence in regulated measurements
* WELMEC 7.2 Software Guide (Measuring Instruments Directive 2014/32/EC)
* WELMEC 7.5 Software in NAWIs (NAWI Directive 2014/31/EU)
* WELMEC 8.8 Guide on the General and Administrative Aspects of the Voluntary System of Modular Evaluation of Measuring instruments
* WELMEC 8.21 Directive 2014/31/EU and 2014/32/EU: Common Application
1. **OBAVEZE I ODGOVORNOSTI PROIZVOĐAČA I IMENOVANOG TELA**

**Obaveze proizvođača**

* utvrđivanje tehničke dokumentacije koja se odnosi na projektovanje, proizvodnju i rad merila.

**Obaveze proizvođača ili njegovog ovlašćenog zastupnika**

* podnošenje zahteva za pregled tipa,
* obezbeđenje imenovanom telu jednog (ili više) reprezentativnih primeraka predviđene proizvodnje,
* obaveštavanje imenovanog tela o svim izmenama odobrenog tipa,
* čuva i na raspolaganje stavlja tehničku dokumentaciju i sertifikat o pregledu tipa nadležnom organu nadzorana

**Obaveze imenovanog tela AMSS-CMV:**

* pregled tehničke dokumentacije, sprovođenje odgovarajućih pregleda i ispitivanja, ili nalaže da se oni sprovedu, radi provere da li tehnički projekat, primerak/primerci ispunjavaju bitne zahteve i da li su proizvedeni u skladu sa tehničkom dokumentacijom,
* izdavanje sertifikat o pregledu tipa
* čuva kopiju sertifikata i registar druge važne tehničke dokumentacije,
* obaveštavanje organa nadležnog za imenovanje i drugih imenovanih tela o sertifikatima i/ili njihovim dopunama koje je izdalo ili povuklo, odnosno odbilo, suspendovalo ili na drugi način ograničilo.
1. **VRSTE POSTUPAKA**

**Pregled tipa merila** izvodi se za tip merila, koje još nije dobilo sertifikat o pregledu tipa (početni sertifikat). Sertifikat o pregledu tipa i njegovi prilozi sadrže sve relevantne informacije koje omogućavaju vrednovanje usaglašenosti proizvedenih merila sa ispitanim tipom i omogućavaju kontrolu u upotrebi. Sertifikat o pregledu tipa važi deset godina od datuma izdavanja, i može se obnavljati periodično na deset godina. U slučaju značajnih promena na projektu vage, npr. kao posledica primene novih tehnika, rok važenja sertifikata o pregledu tipa može se ograničiti na dve godine ili produžiti za još tri godine.

**Revizija (dopuna) postojećeg sertifikata o pregledu tipa** izvodi se u primeru kada proizvođač obavesti imenovano telo o modifikacijama odobrenog tipa koje mogu da utiču na usaglašenost merila sa bitnim zahtevima ili na uslove važenja tog sertifikata. Za takve modifikacije je potrebno dodatno odobrenje u vidu revizije (dopune) postojećeg sertifikata o pregledu tipa. Postupak je isti kao i pregled tipa merila, uzimajući u obzir sledeće:

* moraju biti dostavljeni oni prilozi koji su relevantni za izvršene modifikacije merila,
* promene moraju biti dokumentovane u tehničkoj dokumentaciji,
* izvode se oni pregledi i ispitivanja koji su relevantni za izvršene modifikacije merila

Revizija postojećeg sertifikata o pregledu merila ne podrazumeva postupak obnavljanja postojećeg sertifikata, ali ga ne isključuje.

**Produženje/obnova postojećeg sertifikata o pregledu tipa** izvodi se na zahtev nosioca sertifikata, koje se mora podneti pre isteka roka njegovog važenja. Postupak je isti kao i pregled tipa merila, uzimajući u obzir sledeće:

* da li tip merila i dalje ispunjava važeće bitne zahteve i zahteve harmonizovanih standarda ili normativnih dokumenata. U slučaju promene važećih bitnih zahteva, izvršiće se oni pregledi i ispitivanja koji su relevantni za izmenjene zahteve za tu vrstu merila,
* da li su merila koja se proizvode usklađena sa odobrenim tipom.

Obnavljanje postojećeg sertifikata o pregledu tipa izvodi se izdavanjem njegove revizije. Sertifikat o pregledu se može obnavljati na deset godina. Izuzetak za vage, u slučaju značajnih promena na projektu vage, npr. kao posledica primene novih tehnika, rok važenja sertifikata o pregledu tipa može se ograničiti na dve godine ili produžiti za još tri godine.

**Izdavanje paralelnog sertifikata** vrši za odobren tip merila koji poseduje sertifikat o pregledu tipa i omogućava zainteresovanim ovlašćenim zastupnicima da budu nosioci sertifikata o pregledu tipa, uz prethodnu pisanu saglasnost proizvođača merila. Postupak je isti kao i pregled tipa merila, uzimajući u obzir originalni sertifikat o pregledu tipa.

**Izmene podataka o proizvođaču ili njegovom zastupniku** na postojećem sertifikatu o pregledu tipa izvodi se izdavanjem njegove revizije.

1. **OPIS PROCESA**

| **Pregled tipa merila, revizija postojećeg certifikata, obnavljanje postojećeg certifikata** | **Napomene** |
| --- | --- |
| Prihvatanje zahteva, otvaranje predmeta |  |
| Formalni pregled zahteva (preispitivanje zahteva) | U slučaju neusaglašenosti poziv za dopunu zahteva. Rešenje o odbijanju zahteva/odbacivanju/obustavljanju postupka, ukoliko zahtev nije dopunjen, ili Rešenje o obustavljanju postupka na zahtev proizvođača (klijenta). |
| Sveobuhvatni pregled dokumentacije | U slučaju neusaglašenosti poziv za dopunu zahteva. |
| Izbor primerka (primeraka) merila, plan ispitivanja i pregleda | Saglasnost klijenta ukoliko imenovano telo ne izvodi kompletan pregled. |
| Pregled primerka merila | U slučaju neusaglašenosti poziv za korektivnu meru. |
| Izveštaj o vrednovanju/preispitivanju | U slučaju neusaglašenosti poziv za korektivnu meru. |
| Preporuka za odluku (odlučivanje) |  |
| Izdavanje sertifikata o pregledu tipa | Rešenje o odbijanju zahteva/odbacivanju/obustavljanju postupka, ukoliko merilo ne ispunjava zahteve. |

U slučaju revizije postojećeg sertifikata o pregledu tipa ili obnavljanja postojećeg sertifikata o pregledu tipa izbor primeraka merila, priprema plana ispitivanja i pregled primeraka merila, nisu uvek neophodni.

1. **IZMENE U TEHNOLOGIJI**

Imenovano telo prati sve promene u opšte priznatim najsavremenijim dostignućima koje ukazuju da odobreni tip možda više nije usaglašen sa zahtevima ovog postupka sertifikacije, i utvrđuje da li je zbog tih promena potrebno dalje ispitivanje. Ako je to slučaj, imenovano telo o tome obaveštava proizvođača.

1. **OGRANIČENJE, SUSPENZIJA, ODUZIMANJE SERTIFIKATA**

Ukoliko nakon izdavanja sertifikata o pregledu tipa, AMSS-CMV ustanovi da odobreni tip merila nije više usaglašen sa zahtevima ovog postupka sertifikacije, zahteva od proizvođača da preduzme odgovarajuće korektivne radnje i privremeno ili trajno ukida sertifikat o pregledu tipa.

Ukoliko proizvođač ne sprovede sve mere iz prethodnog stava, ili sprovedene mere nemaju traženi efekat, AMSS-CMV ograničava ili privremeno ili trajno ukida sertifikat o pregledu tipa.